CELEX: 32017D2316
Language: mt
Date: 2017-12-12 00:00:00
Title: Deċiżjoni ta' Implimentazzjoni tal-Kummissjoni (UE) 2017/2316 tat-12 ta' Diċembru 2017 li tħassar id-Deċiżjoni tal-Kummissjoni 92/176/KEE li tikkonċerna l-mappi li għandhom jiġu pprovduti għan-network Animo (notifikata bid-dokument C(2017) 8316) (Test b'rilevanza għaż-ŻEE. )

14.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 331/78
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/2316
   tat-12 ta' Diċembru 2017
   li tħassar id-Deċiżjoni tal-Kummissjoni 92/176/KEE li tikkonċerna l-mappi li għandhom jiġu pprovduti għan-network Animo
   
      
         (notifikata bid-dokument C(2017) 8316)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Kommunitarju ta' ċertu annimali ħajjin u prodotti bil-ħsieb tat-tlestija tas-suq intern (1) u b'mod partikolari l-Artikolu 20(3) tagħha,
   Billi:
   
               (1)
            
            
               Biex tintroduċi sistema kompjuterizzata li tgħaqqad l-awtoritajiet veterinarji (in-network Animo) il-Kummissjoni adottat id-Deċiżjonijiet 91/398/KEE (2), 92/175/KEE (3), u 92/176/KEE (4).
            
         
               (2)
            
            
               Id-Deċiżjoni 91/398/KEE u d-Deċiżjoni 92/175/KEE tħassru u n-network Animo ġie sostitwit mill-għodda tal-ġestjoni online, is-Sistema Veterinarja Kompjuterizzata u Integrata (TRACES) li tkopri r-rekwiżiti sanitarji kollha fuq il-kummerċ intra-UE u l-importazzjoni ta' annimali, semen u embrijuni, ikel, għalf u pjanti.
            
         
               (3)
            
            
               Jenħtieġ għalhekk li d-Deċiżjoni 92/176/KEE titħassar.
            
         
               (4)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 92/176/KEE hija mħassra.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-12 ta' Diċembru 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29.
   
      (2)  Id-Deċiżjoni tal-Kummissjoni 91/398/KEE tad-19 ta' Lulju 1991 dwar network komputerizzat li jgħaqqad flimkien l-awtoritajiet veterinarji (Animo) (ĠU L 221, 9.8.1991, p. 30).
   
      (3)  Id-Deċiżjoni tal-Kummissjoni 92/175/KEE tal-21 ta' Frar 1992 li tistabbilixxi l-lista u l-identita tal-unitajiet tax-xibka kompjuterizzata Animo (ĠU L 80, 25.3.1992, p. 1).
   
      (4)  Id-Deċiżjoni tal-Kummissjoni 92/176/KEE tat-2 ta' Marzu 1992 li tikkonċerna l-mappi li għandhom jiġu pprovduti għan-network Animo (ĠU L 80, 25.3.1992, p. 33).